CELEX: 62009TJ0369
Znamka Skupnosti
Postopek za ugotovitev ničnosti
Besedna znamka Skupnosti PORTO ALEGRE
Prejšnja nacionalna besedna znamka VISTA ALEGRE
Relativni razlog za zavrnitev
Verjetnost zmede
Člena 8(1)(b) in 53(1)(a) Uredbe (ES) št. 207/2009

Tožba zoper odločbo prvega odbora za pritožbe UUNT z dne 18. junija 2009 (zadeva R 1012/2008-1) v zvezi s postopkom za ugotavljanje
ničnosti med Vallegre, Vinhos do Porto, SA in Sociedade Quinta do Portal, SA
Podatki o zadevi
Registrirana znamka Skupnosti, ki je predmet zahteve za ugotovitev ničnosti:
besedna znamka PORTO ALEGRE za proizvode iz razreda 33
Imetnik znamke Skupnosti:
Sociedade Quinta do Portal, SA
Stranka, ki zahteva ugotovitev ničnosti znamke Skupnosti:
Vallegre, Vinhos do Porto, SA
Pravica iz znamke stranke, ki zahteva ugotovitev ničnosti:
prejšnja portugalska besedna znamka VISTA ALEGRE za proizvode iz razreda 33
Odločba oddelka za izbris:
ugotovitev ničnosti besedne znamke Skupnosti PORTO ALEGRE
Odločba odbora za pritožbe:
zavrnitev pritožbe
Izrek
1.
Tožba se zavrne.
2.
Družbi Sociedade Quinta do Portal, SA se naloži plačilo stroškov.